
Az országkockázattól a vállalatok hitelkockázatáig: tovagyűrűző hatás

Kulcsszavak: Országkockázat, Hitelkockázat, Tovagyűrűző hatás, CAPM
A dolgozat célja az országkockázat és a vállalatok hitelkockázata közötti kapcsolat elemzése, hiszen a gazdaságban megfigyelhető tovagyűrűző hatások súlyos láncreakciókat indíthatnak el. A kutatás első része azt bizonyítja, hogy a fejlődő országok vállalatai nagyobb országkockázatnak vannak kitéve, mint a fejlett országokban tevékenykedő vállalatok. A második rész az országkockázatot  elemzi és számszerűsíti a default spread-ek segítségével. Az országkockázat vállalatokba való tovagyűrűződése a CAPM modell finomhangolásával vizsgálható default spread-eket alkalmazva. Az így kiszámolt finomhangolt mutatókat felhasználva a kutatás hat iparág kilenc tőzsdén jegyzett romániai vállalata esetén elemzi a részvényesek által elvárt hozamokat, majd egy romániai és magyarországi gyógyszeripari vállalatot vet össze.



